Kvikne-psalteret

Kvikne-psalteret er en håndskreven salmebok fra middelalderen. Boken er skrevet på latin en gang mellom 1150 og 1200. Dette gjør den sannsynligvis til Norges eldste bok, sammen med Gammelnorsk homiliebok. Kvikne-psalteret er skrevet på pergament, og innbundet i tre. Boken har original innbinding fra 1200-tallet. Boken ble helt frem til 1800-tallet oppbevart i Kvikne kirke reist rundt 1654 i dagens Tynset kommune, derav navnet Kvikne-psalteret. I dag oppbevares boken hos Nasjonalbiblioteket i Oslo.Nasjonalbiblioteket: Samlingen. http://www.nb.no/Tilbud/Samlingen/Samlingen

mini|Kvikne-psalteret  ble tidligere oppbevart i Kvikne kirke i Tynset kommune.Psalterium er en latinsk betegnelse for Salmenes bok i Det gamle testamentet.Psalterium. (2009, 14. februar). I Store norske leksikon. Hentet 29. september 2016 fra https://snl.no/Psalterium. Dette var den vanligste bønneboken for lesekyndige lekfolk i middelalderen. Det er bevart flere eksemplarer av slike bøker opp til vår tid, men Kvikne-psalteret er den eldste. På bokens omslag i tre står det på gammelnorsk med en blanding av runer og latinske bokstaver «Kvikna Kyrkja á mik», som på moderne norsk betyr «Kvikne kirke eier meg».Norlin & Rugaas (red.) 1986: 65

 Referanser 

 Litteratur 
 Norlin, Bo & Rugaas, Bendik (red.) UB : Universitetsbiblioteket i ord og bilder. Universitetsforlaget, Oslo 1986

 Eksterne lenker 

 Kvikne-psalteriet, digitalisert og tilgjengelig for alle hos Nasjonalbiblioteket

Kategori:Manuskripter
Kategori:Salmebøker
Kategori:Middelalderen i Norge